АҠШ-тың Көнбайышында булыу тәжрибәһе Твенды яҙыусы булараҡ формалашыуға ярҙам итә. Көнбайыш тәьҫораттары уның икенсе китабының нигеҙен тәшкил итә. Невада штатында, байытырға өмөтләнеп, Сэм Клеменс шахтер булып китә һәм көмөш сығара башлай. Лагерҙа оҙаҡ ваҡыт башҡа старателдәр менән йәшәргә тура киләxa0— артабан әҙәбиәттә ошо йәшәү рәүешен һүрәтләй. Клеменс уңышлы старатель була алмай. Ул көмөш сығарыуҙы ҡалдыра. Шул уҡ урында, Вирджинияла, «Территориаль предприятие» гәзитенә эшкә урынлашырға тура килә. Был гәзиттә ул тәүге тапҡыр «Марк Твен» псевдонимын ҡуллана. 1864 йылда Сан-Францискоға күсеп килә, унда бер үк ваҡытта бер нисә гәзит өсөн яҙа башлай. 1865 йылда Твендың тәүге әҙәби уңышы була, «Знаменитая скачущая лягушка из Калавераса»xa0— «Калаверастың данлыҡлы галлопинг баҡаһы» тигән юмористик повесы бөтә ил буйынса баҫылып сыға һәм «Америкала был мәлдә ижад ителгән юмористик әҙәбиәттең иң яҡшы әҫәре» тип атала.